
APSTIPRINĀTI
ar Siguldas novada pašvaldības domes
2026.gada 30. jūlija lēmumu
(prot. Nr.8, 33.§)



Nekustamā īpašuma “SSAC Allaži”, “Gaismas”, Stīveri, Allažu pagastā, Siguldas novadā, nomas tiesību izsoles noteikumi

1. Noteikumi nosaka kārtību, kādā organizējama nekustamā īpašuma SSAC “Allaži”, “Gaismas”, Stīveri, Allažu pagasts, Siguldas nov., ar kadastra Nr.8042 002 0113, kas sastāv no 2 (divām) zemes vienībām ar kopējo platību 4.21 ha (zemes vienību kadastra apzīmējumi 8042 002 0113 un 8042 002 0168) un 11 (vienpadsmit) būvēm (būvju kadastra apzīmējumi 8042 002 0113 001, 8042 002 0113 002, 8042 002 011 004, 8042 002 0113 005, 8042 002 0113 006,  8042 002 0113 008, 8042 002 0113 012, 8042 002 0113 013, 8042 002 0113 014, 8042 002 0113 015, 8042 002 0168 001)  (turpmāk tekstā- Nomas objekts) nomas tiesības izsole. Nomas tiesību īpašie lietošanas noteikumi uzrādīti izsoles noteikumu VII nodaļā. 
2. [bookmark: _Hlk478649468]Saskaņā ar ierakstu Rīgas rajona tiesas Allažu pagasta zemesgrāmatas nodalījumā Nr. 100000531402, īpašuma tiesības uz nekustamo īpašumu reģistrētas uz Siguldas novada pašvaldības vārda (turpmāk – Pašvaldība).
3. Saskaņā ar ierakstu Rīgas rajona tiesas Allažu pagasta zemesgrāmatas nodalījumā Nr. 100000531402 II. daļas 2. iedaļā ir sekojošs ieraksts:
3.1. Nr.1.1.- Atzīme - noteikts aizliegums nekustamu īpašumu atsavināt un apgrūtināt ar hipotēku, izņemot, ja īpašums tiek ieķīlāts par labu valstij ( Valsts kases personā), lai apgūtu Eiropas Savienības fondu līdzekļus;
3.2. Nr. 1.2. - Pamats: 2017.gada 14.februāra Ministru kabineta rīkojums Nr.66 Par valsts nekustamā īpašuma nodošanu Siguldas novada pašvaldības īpašumā.
4. Saskaņā ar Nekustamā īpašuma valsts kadastra informācijas sistēmas datiem, zemes vienībai ar kadastra apzīmējumu 80420020113  reģistrēti sekojoši apgrūtinājumi:
4.1. ekspluatācijas aizsargjoslas teritorija gar elektrisko tīklu kabeļu līniju- 0.0040 ha;
4.2. sanitārās aizsargjoslas teritorija ap notekūdeņu attīrīšanas ietaisi ar slēgtu apstrādi visā ciklā (bez vaļējām virsmām notekūdeņu un dūņu uzglabāšanai vai apstrādei), kuras jauda ir lielāka par 5 kubikmetriem notekūdeņu diennaktī- 0.9345 ha;
4.3. individuāli noteikta vides un dabas resursu aizsargjoslas (aizsardzības zonas) teritorija ap valsts, reģiona vai vietējās nozīmes kultūras pieminekli- 2.6500 ha;
4.4. līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos- 0.0003 ha;
4.5. ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs- 0.2184 ha;
4.6. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos- 0.0002 ha;
4.7. ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju- 0.0297 ha;
4.8. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem- 0.0001 ha;
4.9. Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.9474 ha;
4.10. Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.0313 ha;
4.11. dabiskas ūdensteces vides un dabas resursu aizsardzības aizsargjoslas teritorija pilsētās un ciemos- 0.1964 ha;
4.12. ekspluatācijas aizsargjoslas teritorija gar ielu vai ceļu - sarkanā līnija- 0.0126 ha;
4.13. ekspluatācijas aizsargjoslas teritorija gar elektronisko sakaru tīklu gaisvadu līniju- 0.0311 ha;
4.14. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem- 0.0706 ha;
4.15. Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.0126 ha;
4.16. būvniecības ierobežojumu teritorija, kas noteikta teritorijas attīstības plānošanas dokumentā- 0.0666 ha.
5. Saskaņā ar Nekustamā īpašuma valsts kadastra informācijas sistēmas datiem, zemes vienībai ar kadastra apzīmējumu 80420020168 reģistrēti sekojoši apgrūtinājumi:
5.1. ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju- 0.0130 ha;
5.2. Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.0696 ha;
5.3. individuāli noteikta vides un dabas resursu aizsargjoslas (aizsardzības zonas) teritorija ap valsts, reģiona vai vietējās nozīmes kultūras pieminekli- 1.5600 ha;
5.4. ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs- 0.2330 ha;
5.5. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem- 0.0001 ha;
5.6. sanitārās aizsargjoslas teritorija ap kapsētu- 0.0002 ha;
5.7. Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.0001 ha;
5.8. dabiskas ūdensteces vides un dabas resursu aizsardzības aizsargjoslas teritorija pilsētās un ciemos- 0.2334 ha;
5.9. ekspluatācijas aizsargjoslas teritorija gar ielu vai ceļu - sarkanā līnija- 0.696 ha;
5.10. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos- 0.0004 ha;
5.11. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem- 0.0026 ha;
5.12. Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam- 0.0699 ha.
6. Saskaņā ar Siguldas novada pašvaldības domes 2021. gada 23. septembra saistošo noteikumu Nr. 20 “Grozījumi Siguldas novada pašvaldības domes 2012. gada 29. augusta saistošajos noteikumos Nr. 21 “Siguldas novada teritorijas plānojuma 2012.-2024. gadam Grafiskā daļa un Teritorijas izmantošanas un apbūves noteikumi”” (turpmāk – Teritorijas plānojums) grafisko daļu:
6.1. zemes vienība ar kadastra apzīmējumu 8042 002 0113 ar platību 2,65 ha atrodas funkcionālajā zonā Publiskās apbūves teritorija (P) un nelielā platībā Ūdeņu teritorija (Ū). Zeme vienības daļa atrodas Ķibītes upes aizsargjoslā, kā arī Sanitārās aizsargjoslas teritorijā ap notekūdeņu attīrīšanas ietaisi ar slēgtu apstrādi visā ciklā (bez vaļējām virsmām notekūdeņu un dūņu uzglabāšanai vai apstrādei), kuras jauda ir lielāka par 5 kubikmetriem notekūdeņu diennaktī. Zemes vienība atrodas Individuāli noteikta vides un dabas resursu aizsargjoslas (aizsardzības zonas) teritorijā ap valsts, reģiona vai vietējās nozīmes kultūras pieminekli.
6.2. zemes vienība ar kadastra apzīmējumu 8042 002 0168 ar platību 1,56 ha atrodas funkcionālajā zonā Lauksaimniecības teritorijā (apakšzona L1) un nelielā platībā Ūdeņu teritorija (Ū). Zeme vienības daļa atrodas Ķibītes upes aizsargjoslā. Zemes vienība atrodas Individuāli noteikta vides un dabas resursu aizsargjoslas (aizsardzības zonas) teritorijā ap valsts, reģiona vai vietējās nozīmes kultūras pieminekli.
7. Izsoles mērķis ir noteikt Nekustamā īpašuma nomnieku, kurš piedāvās izdevīgāko finansiālo piedāvājumu nomas tiesisko attiecību nodibināšanai ar pašvaldību, lai to izmantotu no pašvaldības autonomo funkciju izrietošo pakalpojumu sniegšanai, atbilstoši Pašvaldību likuma 4. panta pirmās daļas 6. un 9. punktam pašvaldības autonomajās funkcijās ietilpst rūpes par iedzīvotāju veselību, īstenojot veselīga dzīvesveida veicināšanas pasākumus un nodrošinot veselības aprūpes pakalpojumu pieejamību, kā arī atbalsta sniegšana iedzīvotājiem sociālo problēmu risināšanā un iespējas saņemt sociālo palīdzību un sociālos pakalpojumus nodrošināšana. Izsoles dalībnieks,  kurš piedāvās augtāko maksu par nomas maksu gadā, tiks atzīts par izsoles uzvarētāju.
8. Izsoli rīko Pašvaldības īpašuma atsavināšanas un izsoles komisija, turpmāk- Komisija, ievērojot Ministru kabineta noteikumus Nr.97 “Publiskas personas mantas iznomāšanas noteikumi”, Siguldas novada pašvaldības domes lēmumu “Par nekustamā īpašuma “SSAC Allaži”, “Gaismas”, Stīveri, Allažu pagastā, Siguldas novadā iznomāšanu un izsoles noteikumu apstiprināšanu”, kā arī šos izsoles noteikumus. Komisija atbild par izsoles norisi un ar to saistīto lēmumu pieņemšanu.
9. Nomas tiesību izsoles sākumcena ir noteikta mēnesī 1671,67 EUR (viens tūkstotis seši simti septiņdesmit viens euro 67 centi) un pievienotās vērtības nodoklis (turpmāk tekstā – PVN), kas kopā ir 2022,72 EUR (divi tūkstoši divdesmit divi euro 72centi). Papildu nomas maksai nomniekam ir pienākums maksāt nekustamā īpašuma nodokli.
10. Izsoles solis tiek noteikts 50 EUR (piecdesmit euro) un PVN 21% apmērā, kas kopā ir 60,50 EUR (sešdesmit euro 50 centi  euro ).
11. [bookmark: _Hlk184813385]Nomnieks sedz Pašvaldībai tās pieaicinātā neatkarīgā vērtētāja – SIA “Interbaltija”, reģ.Nr.40003518352  vērtējuma izmaksas  1200 EUR (viens tūkstotis divi simti euro) apmērā bez PVN, PVN 21% apmērā 252 EUR (divi simti piecdesmit divi euro), kopā  1452 EUR (viens tūkstotis četri simti piecdesmit divi euro).
12. Ar izsoles dalībnieku, kurš ir piedāvājis augstāko nomas tiesības maksu tiks noslēgts nomas tiesības līgums uz 70 gadiem.
13.  Publiskas personas finanšu līdzekļu un mantas izšķērdēšanas novēršanas likuma, turpmāk – Likums, 6.1 panta pirmajā daļā noteikts, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu — uz laiku, kas nav ilgāks par 70 gadiem. Likuma 6.1 panta pirmajā prim daļā noteikts, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā. Ja nomnieks nepiekrīt pārskatītajam nomas maksas apmēram, viņam ir tiesības vienpusēji atkāpties no nomas līguma. 
14. Par Nomas objekta  apskati sazināties ar Siguldas novada Infrastruktūras pārvaldes Pašvaldības īpašumu pārvaldības nodaļas speciālists apsaimniekošanas jautājumos Edvīns Vilcāns, tālrunis 28605538, e-pasts edvins.vilcans@sigulda un Siguldas novada Infrastruktūras pārvaldes Pašvaldības īpašumu pārvaldības nodaļas speciālisti Natāliju Balodi , e-pasts: natalija.balode@sigulda.lv, tālrunis  29284496.
15. Komisijas locekļi un Pašvaldības darbinieki, kuri piedalījušies Izsoles noteikumu izstrādē, kā arī to ģimenes locekļi, nedrīkst būt nomas tiesības izsoles dalībnieki, kā arī tieši vai netieši ieinteresēti Izsoles procesa iznākumā.
16. Informācija par Izsoli tiek publicēta un ar izsoles noteikumiem var iepazīties  Pašvaldības tīmekļa vietnē www.sigulda.lv un elektronisko izsoļu vietnē  https://izsoles.ta.gov.lv.
17. Datu pārzinis ir Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, kas veic personas datu apstrādi ar nolūku organizēt tai piederošās mantas izsoli.
18. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība / Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

II.	Nomas tiesību izsoles dalībnieki
19. Par pretendentu var kļūt fiziska un juridiska persona, kas ir reģistrēts uzņēmums vai saimnieciskās darbības veicējs, kurš saskaņā ar spēkā esošajiem normatīvajiem aktiem un   šiem noteikumiem ir tiesīgas piedalīties Izsolē.
20. Par pretendentu nedrīkst būt persona:
20.1. kurai ir nenokārtotas parādsaistības pret Pašvaldību vai tās iestādēm
20.2. ja pretendents ir juridiska persona, kas pasludināta par maksātnespējīgu, tai uzsākts likvidācijas process vai tai ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150,00 EUR (viens simts piecdesmit euro nulle centi);
20.3. kura pēdējā gada laikā no pieteikuma iesniegšanas nav labticīgi pildījusi ar Pašvaldību noslēgtā līgumā par īpašuma lietošanu tam noteiktos pienākumus, tajā skaitā tam ir bijuši vismaz trīs maksājumu kavējumi, kas kopā pārsniedz vienu aprēķina periodu, vai pretendentam ir jebkādas citas būtiskas neizpildītas līgumsaistības pret Pašvaldību.
21. Komisija ir tiesīga pārbaudīt Pretendenta dokumentu sniegto ziņu patiesumu un, ja tiek atklāts, ka Pretendents ir sniedzis nepatiesas ziņas, viņu izslēdz no dalībnieku reģistra un nepieļauj viņa dalību izsolē.
22. [bookmark: _Hlk184892195]Pretendentam piesakoties dalībai izsolē, jāsamaksā nodrošinājums 200 EUR (divi simti euro) apmērā, ieskaitot to Pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Nodrošinājums nomas tiesību “SSAC Allaži Gaismas, Stīveri, Allažu pag., Siguldas nov. izsolē”
23. Izsoles dalībnieki, kuri nav nosolījuši nomas tiesību 10 (desmit) darba dienu laikā pēc Izsoles dienas, tiek atmaksāta iemaksātā nodrošinājuma nauda, izņemot šajos noteikumu paredzētajos gadījumos, kad nodrošinājums netiek atmaksāts. 
24. Nomas tiesības nosolītāja iemaksātais nodrošinājums, pēc nomas tiesības līguma abpusējas parakstīšanas dienas, tiek ieskaitīts tā maksājumā par nomas tiesības lietošanu sākot no pirmā mēneša.

III. Izsoles dalībnieku  reģistrācija izsoļu dalībnieku reģistrā 
25. Pretendentu reģistrācija notiek no 2026.gada 12. augustā plkst. 13.00 līdz 2026. gada 1. septembra plkst. 23.59 elektronisko izsoļu vietnē   elektronisko izsoļu vietnē https://izsoles.ta.gov.lv uzturētā izsoļu dalībnieku reģistrā.
26. Reģistrējoties Izsoļu dalībnieku reģistrā, persona iepazīstas elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību Reģistrējoties Izsoļu dalībnieku reģistrā, persona iepazīstas elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību. https://izsoles.ta.gov.lv/noteikumi/ .
27. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem. 
28. [bookmark: _Hlk147733566]Reģistrēts lietotājs, kurš vēlas piedalīties izsludinātajā izsolē, atbilstoši 26.punktam, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
29. Izsoles komisija apstiprina izsoles pretendentu, kurš izpildījis izsoles priekšnoteikumus, dalībai izsolē 3 (trīs) dienu laikā, pēc paziņojuma saņemšanas no EI vietnes.
30. Informāciju par apstiprināšanu dalībai izsolē, EI vietne reģistrētam lietotājam automātiski nosūta elektroniski uz EI vietnē reģistrētam lietotājam izveidoto kontu.
31. Autorizējot personu izsolei, katram solītājam EI vietnes sistēma automātiski izveido unikālu identifikatoru. 
32. Pretendents netiek reģistrēts, ja: 
32.1. ja vēl nav iestājies vai ir jau beidzies termiņš nomas tiesības dalībnieku reģistrācijai;
32.2. ja nav iesniegti dalībai izsolē nepieciešamie šajos izsoles noteikumos paredzētie dokumenti.
33. Izsoles komisija ir tiesīga pārbaudīt izsoles pretendentu un jau reģistrēto izsoles dalībnieku sniegtās ziņas. Ja tiek konstatēts, ka sniegtā informācija nav patiesa, attiecīgo personu izslēdz no izsoles pretendentu reģistra, pretendents zaudē tiesības piedalīties izsolē, kā arī tam neatmaksā iemaksāto nodrošinājumu

IV. Izsoles norise
34. Izsole sākas elektronisko izsoļu (EI) vietnē https://izsoles.ta.gov.lv 2026. gada 12. augustā plkst. 13.00  un noslēdzas 2026. gada 11. septembrī plkst.13.00.
35. Izsole notiek saskaņā ar elektronisko izsoļu vietnes (https://izsoles.ta.gov.lv/ ) nosacījumiem.
36. Izsolei autorizētie un dalībai izsolē apstiprinātie pretendenti drīkst izdarīt solījumus visā izsoles norises laikā, no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
37. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm
38. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas plkst. 13:00. 
39. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums. 
40. Izsoles komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
41. Pēc izsoles slēgšanas, elektronisko izsoļu vietne automātiski 24 stundu laikā sagatavo izsoles aktu par izsoles rezultātiem.

V. Izsoles atzīšana par nenotikušu
42. Izsole tiek uzskatīta par nenotikušu un iemaksātā nodrošinājuma nauda netiek atgriezta:
42.1. ja uz izsoli nav reģistrējies neviens izsoles dalībnieks;
42.2. ja neviens izsoles pretendents nepārsola sākumcenu;
42.3. ja izsoles pretendents, kurš saskaņā ar šī nolikuma nosacījumiem atzīts par nosolītāju, nenoslēdz nomas līgumu noteiktajā termiņā;
42.4. ja izsolāmās nomas tiesības augstāko cenu nosolījusi persona, kurai nebija tiesību piedalīties izsolē.
43. Ja notiek atkārtota izsole, tad izsoles pretendents, kurš nav izpildīji šos izsoles noteikumus, nākamajā izsolē netiek reģistrēts.
44. Izsoles pretendentam ir tiesības iesniegt sūdzības Pašvaldības izpilddirektoram par Komisijas veiktajām darbībām 5 (piecu) dienu laikā no izsoles dienas.

VI. Izsoles rezultātu apstiprināšana
45. Komisija apstiprina izsoles protokolu ne vēlāk kā 2 (divu) darba dienu laikā pēc izsoles.
46. Komisija izsoles rezultātu apstiprina ne vēlāk kā 30  (trīsdesmit) darba dienu laikā pēc izsoles.

VII. Īpašie noteikumi
47. No Līguma noslēgšanas brīža nomnieks : 
47.1. atbild par viņam nodotā Nomas objekta uzturēšanu kārtībā; 
47.2. atbild par viņam nodotā Nomas objekta apsaimniekošanu un sedz visus apsaimniekošanas un uzturēšanas izdevumus;
47.3. maksā nomas maksu un normatīvajos aktos noteiktos nodokļus.
47.4. Nomniekam ne vēlāk kā 24 (divdesmit četru) mēnešu laikā no nomas līguma spēkā stāšanās dienas jāuzsāk reģistrēts sociālās aprūpes vai sociālās rehabilitācijas pakalpojumu sniegšana vismaz vienā no nomas objekta ēkām.
47.5. Nomnieks nodrošina to nomas objekta ēku, būvju un teritorijas daļu uzturēšanu, kurās tiek veikta saimnieciskā darbība vai sniegti pakalpojumi, atbilstoši normatīvo aktu prasībām, nodrošinot to drošu, sakoptu un ekspluatācijai atbilstošu stāvokli.
47.6. Attiecībā uz pārējām nomas objekta ēkām, būvēm un teritoriju Nomnieks nodrošina to uzraudzību un uzturēšanu tādā apjomā, lai nepieļautu to tehniskā, sanitārā vai vizuālā stāvokļa pasliktināšanos, kā arī nodrošina teritorijas sakoptību un drošību.
47.7. Nomnieks par saviem līdzekļiem nodrošina teritorijas regulāru kopšanu, tai skaitā zālāju pļaušanu, apstādījumu uzturēšanu, piebraucamo ceļu, stāvlaukumu un gājēju celiņu uzturēšanu.
47.8. Ziemas sezonā Nomnieks nodrošina sniega tīrīšanu un teritorijas pretslīdes apstrādi, ievērojot normatīvo aktu prasības.
47.9. Nomnieks visā nomas līguma darbības laikā par saviem līdzekļiem nodrošina nomātā nekustamā īpašuma apdrošināšanu tā pilnā atjaunošanas vērtībā pret vismaz šādiem riskiem: ugunsgrēks, eksplozija, zibens spēriens, vētra, krusa, plūdi, ūdensapgādes un kanalizācijas sistēmu avārijas, trešo personu prettiesiska rīcība, tai skaitā vandālisms un zādzība, kā arī citiem būtiskiem īpašuma bojājuma vai bojāejas riskiem.
47.10. Pēc Pašvaldības pieprasījuma Nomnieks iesniedz spēkā esošās apdrošināšanas polises kopiju.
47.11. Ja iestājas apdrošināšanas gadījums, saņemtā apdrošināšanas atlīdzība izmantojama nomas objekta atjaunošanai vai remontam, nodrošinot tā atjaunošanu līdz stāvoklim, kāds tas bija pirms apdrošināšanas gadījuma, ja Pašvaldība rakstveidā nav noteikusi citādi.
47.12. Pēc sociālā pakalpojuma sniegšanas uzsākšanas Nomniekam ir pienākums nodrošināt pakalpojuma nepārtrauktu pieejamību visā nomas līguma darbības laikā, izņemot gadījumus, kad pakalpojuma sniegšanu objektīvi nav iespējams nodrošināt nepārvaramas varas vai citu normatīvajos aktos paredzētu apstākļu dēļ.
48. Nomniekam, saskaņā ar spēkā esošiem normatīvajiem regulējumiem par saviem līdzekļiem ir tiesības ierīkot Nomas objektā apsardzi, veikt būvju novietošanu, būvdarbus, remontu, atjaunošanu, saskaņojot atbilstošu dokumentāciju ar Pašvaldību, kā arī nodrošinot tās izstrādi un, ja nepieciešams, ievietošanu Būvniecības informācijas sistēmā (BIS). 
49. Pašvaldībai ir tiesības, rakstiski, nosūtot Nomniekam attiecīgu paziņojumu, vienpusēji mainīt Nomas tiesības maksas apmēru bez grozījumu izdarīšanas nomas tiesības līgumā, ja to paredz normatīvie akti. 
50. Nomnieks bez Pašvaldības iepriekšējas rakstiskas piekrišanas nav tiesīgs nodot nomas objektu vai tā daļu apakšnomā. Apakšnoma pieļaujama tikai tādā apjomā un tādu darbību veikšanai, kas ir savienojamas ar nomas objekta izmantošanas mērķi un netraucē sociālās aprūpes vai sociālās rehabilitācijas pakalpojumu sniegšanu. Apakšnomas maksa nedrīkst pārsniegt Nomnieka maksāto nomas maksu proporcionāli iznomātajai platībai. 
51. Jebkuras pārbūves vai izmaiņas Objektā saskaņojamas ar Pašvaldību rakstveidā pirms to īstenošanas, un tikai pēc tam uzsākams dokumentācijas skaņošanas process BIS, atkārtoti saskaņojot ar Pašvaldību  sistēmā.
52. Nomnieks maksā Pašvaldībai maksu par nomas tiesībām par kārtējo mēnesi reizi mēnesī, ne vēlāk kā līdz kārtējā mēneša beigām. Nomas maksu Nomnieks maksā sākot ar Nomas līguma spēkā stāšanās dienu.
53. Papildus noteiktajai Nomas maksai Nomnieks maksā pievienotās vērtības nodokli, nekustamā īpašuma nodokli un citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Nomas objektu.
54. Pašvaldībai ir tiesības, rakstiski nosūtot Nomniekam attiecīgu rēķinu - paziņojumu, vienpusēji mainīt Maksu par nomas tiesību, neizdarot grozījumus nomas līgumā, ja:
54.1. saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
54.2. mainās normatīvais regulējums par valsts vai pašvaldības nomas tiesības maksas aprēķināšanas kārtība. Minētajos gadījumos nomas maksas apmērs tiek mainīts, sākot ar dienu, kas noteikta attiecīgajos normatīvajos aktos, vai ar datumu, kad mainījusies nomas maksas apmērs un/vai tās noteikšanas kārtība. 
55. Nomas līguma darbības laikā Nomniekam laikā ir pienākums kā krietnam un rūpīgam saimniekam rūpēties par nomas objektu. 
56.  Nomniekam ir jāievēro Pašvaldības saistošo noteikumu un citu normatīvo aktu prasības, tai skaitā tās, kas regulē ēku, būvju un teritorijas uzturēšanu.

                                            VIII. Nomas līguma noslēgšana
57. [bookmark: _Ref532312282]Nosolītājs 15 (piecpadsmit) darba dienu laikā no izsoles rezultātu apstiprināšanas slēdz nomas līgumu (1.pielikums), iepriekš minētajā termiņā netiek ieskaitīts laiks, kad valsts teritorijā ir ārkārtējā situācija vai rakstiski paziņo par atteikumu slēgt nomas līgumu.
58. Objekts tiek nodots nomniekam ar pieņemšanas - nodošanas aktu.
59. Ja nosolītājs noteikumu 58. punktā norādītajā termiņā neparaksta nomas līgumu, ir uzskatāms, ka nomas tiesību dalībnieks no nomas līguma slēgšanas ir atteicies, un nosolītājam neatmaksā iemaksāto nodrošinājumu. 
60. Noteikumu 58. punktā minētajā gadījumā Iznomātājam ir tiesības secīgi piedāvāt slēgt nomas līgumu tam Dalībniekam, kurš nosolīja nākamo augstāko Objekta nomas maksu, noslēgt nomas līgumu (1.pielikums) Ministru kabineta 2018.gada 20.februāra noteikumus Nr.97 “Publiskas personas mantas iznomāšanas noteikumi” noteiktajā kārtībā. Ja uzaicinātais Dalībnieks Ministru kabineta 2018.gada 20.februāra noteikumus Nr.97 “Publiskas personas mantas iznomāšanas noteikumi” noteiktajā kārtībā neparaksta nomas līgumu, ir uzskatāms, ka Dalībnieks no nomas līguma slēgšanas ir atteicies, Dalībniekam neatmaksā iemaksāto nodrošinājumu un Pašvaldībai ir tiesības rīkot jaunu nomas tiesību izsoli.
61. Šie izsoles noteikumi ir saistoši nomniekam visā Objekta nomas laikā.
62. Ja notiek atkārtota izsole, tad izsoles dalībnieks, kurš nav izpildījis šos izsoles noteikumus, nākamajā izsolē netiek reģistrēts.

IX. Personas datu aizsardzība
63. Datu pārzinis ir Siguldas novada pašvaldība, reģistrācijas Nr. 90000048152, juridiskā adrese: Pils iela 16, Sigulda, Siguldas novads, kas veic personas datu apstrādi publisko iepirkumu veikšanas nolūkam.
64. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība/ Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās."



  
Pielikumā;
1. Nomas līguma projekts.




Priekšsēdētājs		(PARAKSTS)		L. Kumskis 		


Pielikums 
nekustamā īpašuma “SSAC Allaži”, “Gaismas”, Stīveri, 
Allažu pagastā, Siguldas novadā, 
nomas tiesību izsoles noteikumiem
NOMAS LĪGUMS Nr. SNP/2026/

Siguldā,	       2026.gada ___. ______
Siguldas novada pašvaldība, reģistrācijas Nr.90000048152, juridiskā adrese: Pils ielā 16, Sigulda, Siguldas novads, kuru, pamatojoties uz 2023.gada 18. maija Siguldas novada pašvaldības domes saistošajiem noteikumiem Nr. 8 „Siguldas novada pašvaldības nolikums” (prot. Nr. 7, 1.§), pārstāv tās domes priekšsēdētājs Linards Kumskis, turpmāk tekstā – Iznomātājs, no vienas puses, un
_______________ reģ. Nr. _______________, juridiskā adrese: ____________________________, kuras vārdā saskaņā ar statūtiem rīkojas tās __________________________, turpmāk tekstā - Nomnieks, no otras puses,
abi kopā turpmāk – Puses , katrs atsevišķi – Puse, pamatojoties uz Siguldas novada pašvaldības domes 2026.gada ___.jūlija lēmumu (protokols Nr. ___, ___.§) “Par nekustamā īpašuma “Gaismas”, Stīveri, Allažu pagasts, Siguldas novads, iznomāšanas un izsoles noteikumu apstiprināšanu” un 2026.gada ____. jūlija Siguldas novada pašvaldības domes Pašvaldību īpašuma atsavināšanas un izsoles komisijas lēmumu  “Par nekustamā īpašuma “Gaismas”, Stīveros, Allažu pagastā, Siguldas novadā (kadastra numurs 8042 002 0113), nomas tiesību izsoles rezultāta apstiprināšanu” (protokols Nr. ___, ___.§),  noslēdz šādu līgumu, turpmāk – Līgums:

1. Līguma priekšmets
1.1. Iznomātājs nodod, bet Nomnieks pieņem lietošanā par maksu Nekustamā īpašuma objektu “Gaismas”, Stīveri, Allažu pagasts, Siguldas novads, kadastra numurs 8042 002 0113, turpmāk tekstā – Objekts, kas sastāv no: 
1.1.1. zemes vienības 2,65 ha platībā ar kadastra apzīmējumu 8042 002 0113 un 10 (desmit) būvēm ar kadastra apzīmējumu 8042 002 0113-001;002;004;005;006;008;012;013;014;015;
1.1.2. zemes vienības 1,56 ha platībā² ar kadastra apzīmējumu 8042 002 0168 un 1 (vienas) būves ar kadastra apzīmējumu 8042 002 0168 001 (ūdenstornis).
1.2.  Objekta kadastrālās uzmērīšanas lietas ir pievienotas Līgumam kā 1.pielikums un ir neatņemama Līguma sastāvdaļa. 
1.3.  Objekta stāvoklis Nomniekam ir zināms un pieņemams un Nomnieks, parakstot Līgumu, apliecina, ka tas atbilst paredzētajam lietošanas mērķim. 
1.4.  Objekts tiek nodots Nomniekam ar pieņemšanas - nodošanas aktu tādā stāvoklī, kāds tas ir konstatēts  aktā. 
1.5.  Objekta pieņemšanas - nodošanas aktu paraksta Pušu pilnvarotie pārstāvji. Objekta pieņemšanas - nodošanas akts kļūst par Līguma neatņemamu sastāvdaļu. Iznomātājs neatbild par jebkāda veida slēptajiem defektiem, kuri atklāsies pēc Objekta pieņemšanas - nodošanas akta parakstīšanas.
1.6.  Objekts tiek iznomāts ar lietošanas mērķi – primāri nodrošināt Siguldas novada iedzīvotājiem viņu individuālajām vajadzībām atbilstošus ilgstošas sociālās aprūpes un sociālās rehabilitācijas pakalpojumus novada administratīvajā teritorijā, vienlaikus uzlabojot pakalpojumu pieejamību un nepārtrauktību.

2. Nomas maksa un norēķinu kārtība 
2.1. Sākot ar līguma noslēgšanas dienu Nomnieks maksā Iznomātājam Nomas maksu  šādā apmērā: 
[bookmark: _Hlk512269460]2.1.1.  par Objekta lietošanu _____EUR (_________ euro) un pievienotās vērtības nodokli 21% apmērā – _______ EUR (____________ euro un ___ centi), kopā ______ EUR (______________ euro un _____ centi) mēnesī;
2.1.2. Nomnieka iemaksātais izsoles nodrošinājums 200,- EUR (divi simti euro un 00 centi) apmērā, tiek ieskaitīts Objekta nomas maksā.
2.2. Līgumā noteikto nomas maksu Nomnieks maksā Iznomātājam vienu reizi mēnesī par kārtējo mēnesi, ieskaitot to Iznomātāja norēķinu kontā līdz mēneša 15 (piecpadsmitajam) datumam. Par Nomas maksu Iznomātājs sagatavo strukturētu elektronisku rēķinu XML formātā un to nosūta uz Nomnieka e-adresi.
2.3.  Maksājums atzīstams par saņemtu brīdī, kad maksājuma summa ir ieskaitīta maksājuma saņēmēja kontā, kas tiek apliecināts ar maksājuma saņēmēja bankas izdarīto iegrāmatojumu. 
[bookmark: _Hlk512269514]2.4. Pēc Līguma parakstīšanas, Nomnieks apņemas patstāvīgi slēgt līgumus (pilnā apmērā patstāvīgi atbildot par šādu darījumu, līguma noteikumu pienācīgu pildīšanu un sekām) par saņemtajiem pakalpojumiem, kas saistīti ar nekustamā īpašuma lietošanu, kā arī veikt citus maksājumus kas ir saistīti ar nodevām, nodokļiem, ar ko var tikt aplikts nekustamais īpašums visā Līguma darbības laikā Latvijas Republikas normatīvajos aktos noteiktajā kārtībā, kā arī maksu par nekustamā īpašuma apdrošināšanu.
2.5. Par citiem pakalpojumiem (telekomunikāciju izmantošanu, u.c.) Nomnieks norēķinās patstāvīgi, slēdzot atsevišķus līgumus ar attiecīgo pakalpojumu sniedzējiem.
2.6. Iznomātājs var vienpusēji mainīt Nomas maksu, ja izdarīti grozījumi tiesību aktos par pašvaldības mantas nomas maksas aprēķināšanas kārtību. Šādas iznomātāja noteiktas izmaiņas ir saistošas Nomniekam ar dienu, kad stājušies spēkā grozījumi tiesību aktos. 
2.7. Nomas objekta nomnieks kompensē Siguldas novada pašvaldībai tās pieaicinātā neatkarīgā vērtētāja sabiedrības ar ierobežotu atbildību SIA “Interbaltija”, reģ.Nr.40003518352  vērtējuma izmaksas ir 1200 EUR (viens tūkstotis divi simti euro) apmērā bez PVN, PVN 21% apmērā 252 EUR (divi simti piecdesmit divi euro), kopā  1452 EUR (viens tūkstotis četri simti piecdesmit divi euro).
2.8. Nomas maksa tiek pārskatīta saskaņā ar Publiskas personas finanšu līdzekļu un mantas izšķērdēšanas novēršanas likuma 6.1 panta pirmās daļas prim daļu. 

3. Pušu tiesības un pienākumi 
3.1. Iznomātājs garantē, ka Nomnieks ir Objekta turētājs un var netraucēti izmantot Objektu visā Līguma darbības laikā bez jebkāda pārtraukuma vai traucējuma no Iznomātāja puses vai kādas citas personas puses, kas uz to pretendētu Iznomātāja pilnvarota, tā vārdā vai ar tā starpniecību.
3.2. Objekta lietošanas tiesības Nomniekam rodas ar Līguma 1.4.apakšpunktā minētā akta ar Objekta esošo stāvokli abpusējas parakstīšanas dienu. 
3.3. Nomniekam ir pienākums izpildīt normatīvo aktu, valsts pārvaldes institūciju un Iznomātāja prasības, kas attiecas uz Objekta uzturēšanu kārtībā. Nomnieks apņemas nodrošināt Iznomātāja pārstāvju iespēju bez kavēkļiem iepriekš saskaņotajā laikā Nomnieka pārstāvja klātbūtnē izdarīt Objekta tehnisko apskati lietošanas noteikumu pārbaudei un nodrošināt Nomnieka pārstāvja piedalīšanos, sagatavojot un parakstot pārbaudes un citus aktus.
3.4.  Objekta lietošanā Nomnieks apņemas rīkoties saskaņā ar Latvijas Republikā un Siguldas novadā spēkā esošajiem normatīvajiem aktiem. Veicot nepieciešamos pasākumus Objekta uzturēšanai un uzkopšanai, kā arī uzlabojumus tajā, Nomnieks rīkojas saskaņā ar Līgumu, spēkā esošiem normatīviem aktiem, nodrošinot, ka Objekta stāvoklis nepasliktinās Līguma darbības laikā, izņemot dabīgo nolietojumu. Nomnieks par saviem līdzekļiem nepieciešamības gadījumā Līguma darbības laikā veic Objekta kārtējo remontu, remonta darbu uzsākšanas un nobeigšanas termiņus saskaņojot ar Iznomātāju. 
3.5. Nomnieks apņemas uzturēt Objekta labā kārtībā visu Līguma darbības laiku, pieļaujot saprātīgu to nolietošanās pakāpi, ievērot Latvijas Republikas likumus un citus normatīvos aktus, sanitārās normas, kompetentu iestāžu izdotus noteikumus, ugunsdrošības prasības, nodrošināt pareizu telpu konstrukciju, inženiertehnisko tīklu un komunikāciju ekspluatāciju un to pasargāšanu no bojājumiem atbilstoši spēkā esošajām celtniecības normām un noteikumiem saistībā ar Līguma izpildi un noteikumu ievērošanu, nodrošināt telpu tīrību un kārtību saistībā ar Nomnieka veiktajiem pakalpojumiem un lietot telpas tikai saskaņā ar Līguma noteikumiem. Nomnieks organizē Objekta apsardzi par saviem līdzekļiem. 
3.6. Iznomātājs nav atbildīgs par Nomnieka un trešo personu mantu, kas atrodas Objektā. Iznomātājs nav atbildīgs par pārtraukumiem siltumapgādē, apgādē ar elektroenerģiju, ūdeni un citiem komunālajiem/sabiedriskajiem pakalpojumiem, tajā skaitā avārijas gadījumā, kā arī par avārijas sekām un zaudējumiem. Nomniekam šai sakarā nav tiesību uz telpu nomas maksas samazinājumu vai jebkādu citu kompensāciju.
3.7.	Nomnieks ievēro sekojošus nosacījumus:
3.7.1.Nomniekam ne vēlāk kā 24 (divdesmit četru) mēnešu laikā no nomas līguma spēkā stāšanās dienas jāuzsāk sociālo pakalpojumu sniedzēju reģistrā reģistrēts sociālās aprūpes vai sociālās rehabilitācijas  pakalpojumu sniegšana vismaz vienā no nomas objekta ēkām. 
3.7.2.Ja objektīvu, no Nomnieka neatkarīgu apstākļu dēļ minēto termiņu nav iespējams ievērot, Nomniekam ir tiesības iesniegt Pašvaldībai motivētu rakstveida iesniegumu ar lūgumu pagarināt termiņu. Lēmumu par termiņa pagarināšanu pieņem Pašvaldības dome.
3.7.3. Nomniekam ne vēlāk kā 6 (sešu) mēnešu laikā no nomas līguma spēkā stāšanās dienas ir pienākums iesniegt Pašvaldībai nomas objekta investīciju plānu, kurā norādāmi plānotie ieguldījumi, to īstenošanas termiņi un darbu izpildes laika grafiks.
3.7.4. Iznomātājs nemaina Nomniekam nomas maksu, ja Iznomātājs rakstiski saskaņojis Nomniekam tādus ieguldījumus Objektā, kas pamatojas ar Objekta ilgtspējīgas attīstības nodrošināšanu un ir nepieciešamie un derīgie ieguldījumi Objektā, un Nomnieka veikto nepieciešamo un derīgo izdevumu apmērs, kas nav amortizēts (atpelnīts) līdz nomas maksas pārskatīšanai, ir vienāds vai lielāks par pārskatītās nomas maksas un noteiktās nomas maksas starpību no tās atskaitot finanšu līdzekļu summas, kas attiecināmas uz cita veida atbalsta sniegšanu Nomniekam, tai skaita De minimis atbalstu samazinātās nomas maksas veidā, kā arī atskaitot līdz Līguma pēdējai dienai veikto amortizāciju/nolietojumu un ES struktūrfondu vai Kohēzijas fondu līdzekļus, ja tādi tiktu piesaistīti.
3.8.  Iznomātājam ir tiesības Objektā pārbaudīt komunālo mēraparātu rādījumus, veikt Objekta kopējo inženiertehnisko tīklu un sistēmu apkopi, remontu, garantijas servisa darbus, par darbu veikšanas laiku informējot Nomnieku, un pēc iespējas tādā laikā, lai tas netraucētu Nomnieka darbību Objektā. 
3.9.  Objekta pārbūve vai atjaunošana (remonts) tiek veikta, iepriekš rakstiski saskaņojot ar Iznomātāju un Latvijas Republikas normatīvajos aktos noteiktajām institūcijām. Veicot pārbūves, Nomnieks par saviem līdzekļiem pēc pārbūvju pabeigšanas nodrošina izmaiņu veikšanu kadastrālās uzmērīšanas lietā. 
3.10. Nedz Līguma darbības laikā, nedz arī pēc Līguma darbības izbeigšanās Iznomātājs neatlīdzina Nomniekam jebkādus telpās izdarītos Nomnieka ieguldījumus un izdevumus, neatkarīgi no tā, vai tie ir nepieciešamie, derīgie vai greznuma izdevumi un neatkarīgi no tā, uz kāda pamata un kādā termiņā tiek izbeigta Līguma darbība.
3.11. Nomniekam ir tiesības uz Objekta ieejas durvīm izvietot izkārtni vai cita veida informāciju, kas saistīta ar Objekta darbības nodrošināšanu un piedāvājumu, ievērojot vienotu stilistiku, atbilstoši Siguldas novada pašvaldības noteiktajai kārtībai, iepriekš to rakstiski saskaņojot ar Iznomātāju. Nomnieka izvietotā informācija ir Nomnieka īpašums, un tā jānoņem pēc Līguma darbības izbeigšanās, atjaunot informācijas izvietošanas vietu sākotnējā stāvoklī. 
[bookmark: _Hlk512269266]3.12. Nomnieks apņemas avārijas situāciju gadījumos organizēt to novēršanu un likvidēšanu, nekavējoties pēc fakta konstatācijas par šādas situācijas iestāšanos paziņot attiecīgajiem avārijas dienestiem un nodrošināt to darbiniekiem brīvu iespēju iekļūt Objektā, kā arī veikt nepieciešamos neatliekamos pasākumus, lai nepieļautu vai mazinātu zaudējumu rašanos, un attiecīgus atjaunošanas darbus. Par avārijas situāciju Nomnieks nekavējoties paziņo Iznomātājam.
3.13. Nomniekam ir pienākums veikt visus Līgumā noteiktos maksājumus par Objekta lietošanu, uzturēšanu, apsaimniekošanu, apdrošināšanu, kā arī maksāt nekustamā īpašuma nodokli. 
3.14. Nomnieks bez Pašvaldības iepriekšējas rakstiskas piekrišanas nav tiesīgs nodot nomas objektu vai tā daļu apakšnomā. Apakšnoma pieļaujama tikai tādā apjomā un tādu darbību veikšanai, kas ir savienojamas ar nomas objekta izmantošanas mērķi un netraucē sociālās aprūpes vai sociālās rehabilitācijas pakalpojumu sniegšanu. Apakšnomas maksa nedrīkst pārsniegt Nomnieka maksāto nomas maksu proporcionāli iznomātajai platībai. 
3.17. Reizi ceturksnī Nomnieks iesniedz Iznomātajam atskaiti/pārskatu par darbu izpildi saskaņā ar investīciju plānu.
3.18. Reizi gadā Nomnieks iesniedz Iznomātajam atskaiti par veiktajiem finanšu ieguldījumiem Objektā. 
3.19. Ja Nomniekam atbilstoši Starptautisko un Latvijas Republikas nacionālo sankciju likumam, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un ja tādēļ šo Līgumu nevar izpildīt, Iznomātājam ir tiesības vienpusējā kārtā atkāpties no šī Līguma, paziņojot par to rakstveidā otrai Pusei vismaz 10 (desmit) dienas iepriekš un noslēdzot atcēlējlīgumu.

4. Strīdu izskatīšanas kārtība 
4.1.	Puses ir materiāli atbildīgas par zaudējumiem, kas kādai no Pusēm radušies otras puses vai pilnvaroto personu darbības vai bezdarbības rezultātā.
4.2.	Līguma darbības termiņa beigšanās vai tā laušana pirms termiņa, neatbrīvo Nomnieku no pienākuma samaksāt visus saskaņā ar Līgumu kārtējos un aizkavētos maksājumus un līgumsodus.
4.3. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.

5. Pušu atbildība
5.1. Par katru Līgumā noteikto maksājumu termiņu kavējuma dienu sākot ar pirmo kavējuma dienu Nomnieks maksā Iznomātājam nokavējuma procentus 0,5 % (pus procents) apmērā no termiņā nesamaksātās summas.
5.2. Ja, pārtraucot Līguma attiecības, Nomnieks Līgumā noteiktajā laikā nav atbrīvojis Objektu un tas nav nodots Iznomātājam ar pieņemšanas - nodošanas aktu, Nomnieks par telpu nodošanas kavējumu Iznomātājam maksā līgumsodu 0,5% (pus procents) apmērā no mēneša Nomas maksas par katru nokavēto dienu.
5.3. Līgumā noteikto līgumsodu samaksa neatbrīvo Nomnieku no Līgumā noteikto saistību izpildes pilnā apmērā.
5.4. Puses ir savstarpēji atbildīgas par savu līgumsaistību neizpildīšanu vai nepienācīgu izpildi.

6. Nepārvaramas varas apstākļi
6.1.	Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un to dēļ radītajiem zaudējumiem, ja to cēlonis ir nepārvaramas varas apstākļi. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), jebkuras kara un teroristiskas darbības, ko Puses nevarēja paredzēt un novērst, kā arī jebkādi valsts vai pašvaldības institūciju izdoti normatīvie akti, kas attiecas vai ietekmē Līgumā noteikto saistību izpildi. 
6.2.	Pusei, kas nepārvaramas varas apstākļu iestāšanās dēļ nespēj izpildīt savas Līgumā noteiktās saistības, nekavējoties rakstiski jāinformē par to otra Puse, norādot to cēloni, rašanās laiku un izbeigšanās laiku, ja tas ir iespējams, un jānorāda, no kura brīža tā atsāks pildīt līgumsaistības, kā arī jāveic visi nepieciešamie pasākumi, lai nepieļautu vai mazinātu zaudējumu rašanos. Paziņojumam jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde. 
6.3.	Nepārvaramas varas apstākļu iestāšanās gadījumā, ja ir izpildīti Līguma 6.2.punkta noteikumi, Pusei nav jāatlīdzina otrai Pusei to dēļ radušies zaudējumi. Puses šajā gadījumā vienosies par iespēju turpināt vai izbeigt Līguma darbību. 
6.4.	Ja Puse nepārvaramas varas apstākļu iestāšanās dēļ nespēj izpildīt savas Līgumā noteiktās saistības ilgāk nekā 30 (trīsdesmit) dienas, tad otrai Pusei, neatlīdzinot pirmajai Pusei jebkādus zaudējumus, ir tiesības vienpusēji pirms termiņa izbeigt Līgumu, par to rakstiski paziņojot 10 (desmit) darba dienas iepriekš.

7. Apdrošināšana
[bookmark: _Hlk512259285][bookmark: _Hlk512269574]7.1. Nomnieks visā nomas līguma darbības laikā par saviem līdzekļiem nodrošina nomātā nekustamā īpašuma apdrošināšanu tā pilnā atjaunošanas vērtībā pret vismaz šādiem riskiem: ugunsgrēks, eksplozija, zibens spēriens, vētra, krusa, plūdi, ūdensapgādes un kanalizācijas sistēmu avārijas, trešo personu prettiesiska rīcība, tai skaitā vandālisms un zādzība, kā arī citiem būtiskiem īpašuma bojājuma vai bojāejas riskiem.
7.2 Pēc Pašvaldības pieprasījuma Nomnieks iesniedz spēkā esošās apdrošināšanas polises kopiju.
7.3.  Ja iestājas apdrošināšanas gadījums, saņemtā apdrošināšanas atlīdzība izmantojama nomas objekta atjaunošanai vai remontam, nodrošinot tā atjaunošanu līdz stāvoklim, kāds tas bija pirms apdrošināšanas gadījuma, ja Pašvaldība rakstiski nav noteikusi citādi.
7.4. Pēc sociālā pakalpojuma sniegšanas uzsākšanas Nomniekam ir pienākums nodrošināt pakalpojuma nepārtrauktu pieejamību visā nomas līguma darbības laikā, izņemot gadījumus, kad pakalpojuma sniegšanu objektīvi nav iespējams nodrošināt nepārvaramas varas vai citu normatīvajos aktos paredzētu apstākļu dēļ.


8. Līguma darbības termiņš 
8.1. Līgums stājas spēkā tā abpusējas parakstīšanas dienā un ir spēkā līdz 2096.gada _____._________. Pamatojoties uz Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu.
8.2. Līguma darbība izbeidzas: 
8.2.1.  beidzoties Līguma termiņam; 
8.2.2.  Pusēm par to rakstiski vienojoties;
8.3. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnīgi nokārtoti visi maksājumi.
8.4. Iznomātājam, neatlīdzinot Nomniekam jebkādus izdevumus, zaudējumus, kas saistīti ar Līguma pirmstermiņa izbeigšanu, kā arī Nomnieka veiktos ieguldījumus un saisītos izdevumus Objektā, ir tiesības Līgumu izbeigt pirms termiņa beigām, par to rakstiski paziņojot Nomniekam 2 (divas) kalendāras nedēļas iepriekš:
8.4.1. ja Nomnieks ir bijuši vismaz trīs maksājumu kavējumi, kas kopā pārsniedz divu maksājumu periodu;
8.4.2. Nomnieks kavē maksas nomas maksājumu ilgāk nekā divus mēnešus;
8.4.3. Nomnieks lieto Nomas objektu nomas līgumā neparedzētam mērķim;
8.4.4. Nomnieks nav izpildījis Izsoles noteikumu VII. nodaļas prasības un 1 (viena) mēneša laikā pēc rakstiska brīdinājuma saņemšanas, nav novērsis minētos pārkāpumus.
8.4.5. Nomnieks nav uzsācis sociālās aprūpes vai sociālās rehabilitācijas pakalpojumu sniegšanu 24 mēnešu laikā no nomas līguma spēkā stāšanās dienas.
8.4.6. Nomnieks bez objektīva pamatojuma neizmanto nomas objektu ilgāk par 12 mēnešiem vai pārtrauc sociālo pakalpojumu sniegšanu, nenodrošinot to nepārtrauktību.
8.5. Nomnieks apņemas un tam ir pienākums ne vēlāk kā Līguma darbības termiņa pēdējā dienā, vai pārceļoties uz citām telpām, vai Līgumu izbeidzot pirms termiņa, atbrīvot Objektu lietošanas kārtībā, izvest visas iekārtas un personīgo īpašumu, salabot visus bojājumus, ko radījusi šāda telpu atbrīvošana, nodot telpas tīras un tādā pašā kārtībā un labā stāvoklī, kādā Nomniekam jāuztur šīs telpas saskaņā ar Līguma noteikumiem, nodot telpu atslēgas, noformējot nodošanas - pieņemšanas aktu, ko paraksta abas puses.
8.6. Gadījumā, ja Nomnieks Līgumā noteiktajā termiņā un kārtībā neatbrīvo Objektu un nenodod Nekustamo īpašumu Iznomātājam, Nomnieks par Objekta faktisko lietošanu maksā Līgumā noteiktos maksājumus, kā arī par katru kavēto dienu līdz Objekta pieņemšanas - nodošanas akta parakstīšanas dienai maksā Iznomātājam Līgumā paredzēto līgumsodu, kā arī atlīdzina visus zaudējumus, kas Iznomātājam radušies sakarā ar Objekta neatbrīvošanu Līgumā noteiktajā termiņā un kārtībā. Līgumsoda samaksa neatbrīvo Nomnieku Līgumā noteikto saistību izpildes.
8.7. Nomniekam ir tiesības pēc savas izvēles jebkurā brīdī izbeigt Līgumu, ja tas kalpo Nomnieka interesēm, par to rakstiski paziņojot Iznomātājam vismaz vienu (vienu) mēnesi iepriekš.
8.8.  Puses ir tiesīgas vienpusēji izbeigt līgumu saskaņā ar normatīvajiem aktiem. 

9. Papildu noteikumi 
9.1. Līgums pilnībā apliecina Pušu vienošanos un ir spēkā līdz Līguma darbības termiņa beigām un ir saistošs Pušu juridiskajiem tiesību un saistību pārņēmējiem. Nekādi mutiski papildinājumi netiek uzskatīti par Līguma noteikumiem.
9.2. Visi Līguma grozījumi ir sagatavojami, pusēm rakstiski vienojoties, un ir pievienojami Līgumam kā pielikumi un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
9.3. Mainot savu nosaukumu, adresi vai norēķinu rēķinu, Puses apņemas trīs dienu laikā paziņot viena otrai par notikušajām izmaiņām. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
9.4. Iznomātājs pilnvaro Siguldas novada pašvaldības iestādes “Siguldas novada Infrastruktūras pārvalde” vadītāju Aivitu Zavadsku (tālr. 25459337, e- pasts: aivita.zavadska@sigulda.lv ), Siguldas novada pašvaldības Allažu un Inčukalna pagastu apvienības pārvaldes vadītāju Elizabeti Liepiņu (tālr. 25454955, e-pasts: elizabete.liepina@sigulda.lv), kā arī Pašvaldības īpašumu pārvaldības nodaļas vadītāju Renāru Špadi (tālr. 25444794 , e-pasts: renars.spade@sigulda.lv)  Iznomātāja vārdā risināt visus ar Līguma izpildi saistītos jautājumus,  kā arī parakstīt telpu pieņemšanas – nodošanas aktus. Pilnvarojums ir spēkā katrai atsevišķi no minētajām personām. 
9.5. Līgums sagatavots latviešu valodā uz ____ lapām (kopā ar pielikumiem) un parakstīts divos eksemplāros ar vienādu juridisko spēku, no tiem viens glabājas pie Iznomātāja, otrs - pie Nomnieka.
9.6. Līgumam ir pievienoti un ir tā neatņemamas sastāvdaļas:
9.6.1. 1.pielikums -   Objekta kadastrālās uzmērīšanas lietas; 
9.6.3. 2.pielikums - Nomnieka iesniegtais Saturiskā redzējuma apraksts plānotajām darbībām Objektā.

10. Pušu rekvizīti un paraksti
	
	

	Iznomātājs:
Siguldas novada pašvaldība
PVN reģ.Nr.LV90000048152
Pils iela 16, Sigulda
Siguldas novads, LV-2150
AS „SEB Banka”
konts: LV15UNLA0027800130404
Tālr.  67970864
e-pasts: pasts@sigulda.lv 

Domes priekšsēdētājs 
Linards Kumskis 
	Nomnieks:
____________
Reģ. Nr. ___________________ 
_________________________________________________________________________
Konts: _________________
Tālr. ______________________
e-pasts: ____________________ 

____________________
____________________

